rejauldu/bengali-wikipedia huggingface dataset:
থাম্ব|Indian Theatrical Group in Bombay in the 1870s.This was a studio portrait of a Marathi theatrical group তামাশা () হল মারাঠি থিয়েটারের একটি ঐতিহ্যবাহী রূপ। এটি ভারতের মহারাষ্ট্র রাজ্যে স্থানীয় বা ভ্রাম্যমাণ থিয়েটার গ্রুপগুলি দ্বারা নৃত্য ও সঙ্গীতের সাথে ব্যাপকভাবে পরিবেশন করা হয়।"Tamasha", in James R. Brandon and Martin Banham (eds), The Cambridge Guide to Asian Theatre, pp. 108-9. এটি বেশ কয়েকটি মারাঠি চলচ্চিত্রের বিষয়বস্তুও ছিল। অতীতে কিছু হিন্দি চলচ্চিত্রে তামাশা-বিষয়যুক্ত গানগুলিকে অন্তর্ভুক্ত করা হত, সেগুলি লাবনি নামে পরিচিত।  চিরায়ত তামাশা বহু ভারতীয় শিল্প রূপ দ্বারা প্রভাবিত হয়ে এসেছে এবং কাভেলি, গজল, কত্থক নৃত্য, দশাবতার, ললিত  ও কীর্তনের মত বিভিন্ন ঐতিহ্যময় কলা থেকে অনুপ্রেরণা নিয়েছে। তামাশা দুই প্রকারের: ঢোলকি ভারি এবং পুরানো রূপটি সংগীত ভারি।  এই পুরানো রূপটির মধ্যে নাটকের চেয়ে নাচ এবং সংগীত বেশি রয়েছে। মহারাষ্ট্রে, কোলহাটি গোষ্ঠীগুলি তামাশার অভিনয়ের সাথে ঐতিহ্যগতভাবে যুক্ত।  ব্যুৎপত্তি "তামাশা" শব্দটি মূলত ফার্সি থেকে এসেছে, এর অর্থ এক ধরনের নাট্য বিনোদন।Varadpande, p. 167 শব্দটি "মজাদার" বা "খেলা" অর্থে আর্মেনীয়, হিন্দি, উর্দু এবং মারাঠি ভাষাতেও ব্যবহৃত হয়েছে। আর্মেনিয়ান ভাষায় "তামাশা করা"র অর্থ "একটি আকর্ষণীয় প্রক্রিয়া বা বিনোদনে মনোযোগ দেত্তয়া"। সাধারণ কথাবার্তায় শব্দটি হৈচৈ বা কোনও ক্রিয়াকলাপ বা আলোড়ন এবং উত্তেজনার সাথে প্রদর্শন করার জন্য ব্যবহৃত হয়েছে,No Aging in India: Alzheimer's, The Bad Family, and Other Modern Things by Lawrence Cohen ("The Zagreb Tamasha"; pp. 15-18). কখনও কখনও "চায়ের কাপে তুফান" অর্থেও এর ব্যবহার হয়েছে। আরো দেখুন লাবনি মঙ্গলা বানসোডে বিঠাবাই নারায়ণগাঁওকর সাইলেন্ট ঘুঙ্গরুজ প্রকাশ খান্ডগে বশির মমিন কাভাতেকার  টীকা  গ্রন্থপঞ্জি          আরো পড়ুন  Kantabai Satarkar, a biography by Santosh Khedlekar of the well-known senior tamasha artist Kantabai Satarkar.  বিষয়শ্রেণী:মহারাষ্ট্রের সংস্কৃতি বিষয়শ্রেণী:ভারতের নাট্যকলা বিষয়শ্রেণী:ফারসি শব্দ ও শব্দসমষ্টি বিষয়শ্রেণী:মারাঠি সঙ্গীত বিষয়শ্রেণী:হিন্দি শব্দ ও বাক্যাংশ বিষয়শ্রেণী:উর্দু শব্দ ও বাক্যাংশ বিষয়শ্রেণী:বাংলা শব্দ ও বাক্যাংশ বিষয়শ্রেণী:ভারতের সাংস্কৃতিক ইতিহাস বিষয়শ্রেণী:দেশী সংস্কৃতি
এম/এফ: নারীবাদী পত্রিকা ছিল একটি ব্রিটিশ নারীবাদী সাময়িকী যা ১৯৭৮ থেকে ১৯৮৬ সাল পর্যন্ত প্রকাশিত হয়েছে। এই পত্রিকাটি নারী আন্দোলন সম্পর্কে, বিশেষ করে সমাজতান্ত্রিক ও নারীবাদী রাজনীতি সম্পর্কিত তাত্ত্বিক ও রাজনৈতিক পর্যালোচনা, আলোচনা এবং নিবন্ধ প্রকাশ করত।   পটভূমি এবং বিষয়বস্তু  ১৯৭৬ সালের মে মাসে লন্ডনে অনুষ্ঠিত পিতৃতন্ত্র সম্মেলনের পর, নারী আন্দোলনের মধ্যেকার তাত্ত্বিক বিতর্ক এবং আলোচনাকে একটি স্থান প্রদানের জন্য এম/এফ সাময়িকীটি প্রতিষ্ঠিত হয়। এর প্রথম দিকের সম্পাদকদের মধ্যে ছিলেন পারভীন অ্যাডামস, রোজালিণ্ড কাওয়ার্ড এবং এলিজাবেথ কাউই। পরে তাঁদের সাথে যোগ দেন বেভারলি ব্রাউন ।  প্রথম সংখ্যার ভূমিকায় এম/এফ শিরোনামটি স্পষ্টভাবে সংজ্ঞায়িত করা হয়নি তবে মার্কসবাদী নারীবাদের বেশ কয়েকটি উল্লেখ রয়েছে। কনটেমপোরারি কালচার ইনডেক্স (বহুবিষয়ক আন্তর্জাতিক তথ্য ভাণ্ডার) এম/এফ কে "মূলত পুংলিঙ্গ (ম্যাসকুলাইন) / স্ত্রীলিঙ্গের (ফেমিনাইন) জন্য ব্যবহৃত একটি শিরোনাম" হিসেবে বর্ণনা করে এবং বলে যে "পাঠকরা ভাবছিলেন যে এই তির্যক শিরোনামটি মার্কসবাদ বনাম নারীবাদ (ফেমিনিজম), মা (মাদার) বনাম পিতা (ফাদার), অথবা এমনকি, এটি কি মিশেল ফুকোর একটি সংকেতাবদ্ধ রেফারেন্স হতে পারে।"  সাময়িকীটি বহুমুখী পন্থা এবং বিভিন্ন দৃষ্টিকোণ গ্রহণ করে, যার মধ্যে ছিল: আইনি, সামাজিক, মনোবিশ্লেষণমূলক, অর্থনৈতিক, পাশাপাশি শৈল্পিক দৃষ্টিকোণ। এম/এফ মূলত নারীবাদী সমাজতন্ত্রের সাথে নিজেকে একত্রিত করেছিল এবং একই সাথে অপরিহার্যতার সীমাবদ্ধতা এবং ঝুঁকিগুলিও স্বীকার করেছিল। এম/এফ মোট বারোটি সংখ্যা প্রকাশ করেছিল। শিক্ষাগত দিক থেকে এটি একটি নিবিড় প্রকল্প ছিল যা নারীদের তাত্ত্বিক এবং রাজনৈতিক বিবেচনার জটিলতা অন্বেষণ করেছে। যদিও এটি স্বল্পস্থায়ী ছিল, অনেক পণ্ডিত এবং পাঠক নারীবাদী আলোচনায় এম/এফ -এর অবদান, এর সাফল্য এবং ত্রুটি উভয়কেই বিবেচনা করেছেন।  ১৯৭৯ সালে ডায়ানা লিওনার্ড উইমেন'স স্টাডিজ ইন্টারন্যাশনাল কোয়ার্টারলি এবং ফেমিনিস্ট রিভিউ- এর সাথে ইজ ফেমিনিজম মোর কমপ্লেক্স দ্যান ডব্লিউএলএম রিয়েলাইজেস? শীর্ষক একটি গবেষণাপত্রে এম/এফ নিয়ে আলোচনা করেন। তিনি "মনোবিশ্লেষণমূলক এবং উত্তর-কাঠামোগত দৃষ্টিকোণের কারণে ... এম/এফ এর জন্য বিশেষ সমালোচনা সংরক্ষণ করেছিলেন"।  ১৯৯০ সালে, অ্যাডামস এবং কাউই দ্য ওম্যান ইন কোয়েশ্চেন সম্পাদনা করেন, এটি এম/এফ থেকে নেওয়া প্রবন্ধ এবং সম্পাদকীয়গুলির একটি সংগ্রহ।   তথ্যসূত্র    বহিঃসংযোগ     (সব সংখ্যার সম্পূর্ণ পাঠ্য অন্তর্ভুক্ত)  বিষয়শ্রেণী:সমাজতান্ত্রিক নারীবাদ বিষয়শ্রেণী:লন্ডনের ম্যাগাজিন
রামনগর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২১৭ নং রামনগর বিধানসভা কেন্দ্রটি রামনগর-১ এবং রামনগর-২ সমষ্টি উন্নয়ন ব্লক এর অন্তর্গত।   রামনগর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১রামনগরত্রৈলক্যনাথ প্রধানভারতীয় জাতীয় কংগ্রেস ১৯৫৭ত্রৈলক্যনাথ প্রধানভারতীয় জাতীয় কংগ্রেস ১৯৬২ত্রৈলক্যনাথ প্রধানভারতীয় জাতীয় কংগ্রেস  ১৯৬৭ত্রৈলক্যনাথ প্রধানভারতীয় জাতীয় কংগ্রেস ১৯৬৯বলাই লাল দাস মহাপাত্র প্রজা সোশ্যালিস্ট পার্টি১৯৭১রাধা গোবিন্দ বিশাল ভারতীয় জাতীয় কংগ্রেস (সংগঠিত)১৯৭২হেমন্ত দত্ত ভারতীয় জাতীয় কংগ্রেস১৯৭৭বলাই লাল দাস মহাপাত্র জনতা পার্টি১৯৮২অবন্তি মিশ্রভারতীয় জাতীয় কংগ্রেস১৯৮৭সুধীর কুমার গিরিভারতের কমিউনিস্ট পার্টি (মার্ক্সবাদী)১৯৯১মৃণাল কান্তি রায় ভারতের কমিউনিস্ট পার্টি (মার্ক্সবাদী)১৯৯৬মৃণাল কান্তি রায় ভারতের কমিউনিস্ট পার্টি (মার্ক্সবাদী)২০০১অখিল গিরিভারতীয় জাতীয় কংগ্রেস২০০৬স্বদেশ রঞ্জন নায়েকভারতের কমিউনিস্ট পার্টি (মার্ক্সবাদী)২০১১অখিল গিরিসর্বভারতীয় তৃণমূল কংগ্রেস  নির্বাচনী ফলাফল ২০১৬      ২০১১      ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর স্বদেশ রঞ্জন নায়েক রামনগর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অখিল গিরিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের অখিল গিরি ২০০১ সালে সিপিআই (এম) এর সমরেশ দাসকে পরাজিত করেন। সিপিআই (এম) এর মৃণাল কান্তি রায় ১৯৯৬ এবং ১৯৯১ সালে কংগ্রেসের দীপক দাসকে পরাজিত করেন। সিপিআই (এম) এর সুধীর কুমার গিরি ১৯৮৭ সালে কংগ্রেসের হেমন্ত দত্তকে পরাজিত করেন। ১৯৮২ সালে কংগ্রেসের অবন্তি মিশ্র নির্দলের বলাই লাল দাস মহাপাত্রকে পরাজিত করেন। জনতা পার্টির বলাই লাল দাস মহাপাত্র ১৯৭৭ সালে সিপিআই (এম) এর রোহিণী করণকে পরাজিত করেন।  ১৯৫১-১৯৭২ কংগ্রেসের হেমন্ত দত্ত ১৯৭২ সালে জয়ী হন। কংগ্রেস (সংগঠিত) এর রাধা গোবিন্দ বিশাল ১৯৭১ সালে জয়ী হন। পিএসপি এর বলাই লাল দাস মহাপাত্র ১৯৬৯ সালে জয়ী হন। ১৯৬৭, ১৯৬২, ১৯৫৭ সালে এবং ১৯৫১ সালে স্বাধীন ভারতের প্রথম নির্বাচনে, কংগ্রেসের ত্রৈলক্যনাথ প্রধান জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব মেদিনীপুর জেলার রাজনীতি
অ্যান কক (জন্ম: ১১ জানুয়ারি ১৯৭৩) হলেন চীন এবং সিঙ্গাপুরের একজন সাবেক টেলিভিশন অভিনেত্রী।   জীবনী  অ্যান কক হচ্ছেন ছয় সন্তানের একটি পরিবারের জন্মগ্রহণ করা সবচেয়ে ছোট সন্তান। তার ২ বোন এবং ৩ ভাই আছে। তিনি স্থানীয় প্রতিভা-অনুসন্ধান প্রতিযোগিতা, স্টার সার্চ সিঙ্গাপুরের চূড়ান্ত প্রতিযোগী হিসেবে আবির্ভূত হওয়ার পর, ১৯৯৩ সালে তিনি সিঙ্গাপুরের বিনোদন জগতে অভিনয় করা শুরু করেন, যেখানে তিনি চীনা ভাষার টিভি চ্যানেল এসবিসি8-এ (বর্তমানে মিডিয়াকর্প চ্যানেল ৮) কাজ করার জন্য একটি চুক্তি স্বাক্ষর করেন। ১৯৯০-এর দশকে তিনি সিঙ্গাপুরের চীনা-ভাষার বিনোদন শিল্পে "থার্ড সিস্টার" (তৃতীয় সবচেয়ে জনপ্রিয় অভিনেত্রী) হিসাবে অভিহিত হন। সেই সময় টেলিভিশন নাটকের প্রধান ভূমিকা পালন করতে তিনি অনেক অফার পেয়েছিলেন। ২০০০ সালে, অ্যান কক তার অভিনয় কর্মজীবন প্রসারিত করার জন্য বিদেশে গিয়েছিলেন। তিনি ২০০৩ সালে তিনি সিঙ্গাপুরের মিডিয়াওয়ার্কের জন্য পুনরায় সিঙ্গাপুরে ফিরে আসেন এবং সেখানে ২০০৫ সালে মিডিয়া মিডিয়াকর্প হয়ে ফিরে যান।  মাত্র ১৩ বছর বয়সী ক্যারিয়ারে প্রথমবারের জন্য, তিনি তার অভিনয়ের জন্য ২০০৫ সালে সেরা অভিনেত্রীর জন্য স্টার পুরস্কারে মনোনীত হয়েছিলেন। তিনি উক্ত বিভাগে "লাভ কন্সিয়ার্জ" চলচ্চিত্রের "জিয়াং রাকিং" চরিত্রের জন্য মনোনীত হয়েছিলেন। লা ফেমমেতে, তিনি একটি মনস্তাত্ত্বিক নারীর চরিত্রে অভিনয় করেছিলেন, যিনি তার পরিবারকে অবহেলা করেন এবং পরে স্তন ক্যান্সারের শিকার হন। ২০০৯ সালে, তিনি অত্যন্ত প্রশংসিত নাট্য সিরিয়াল হাউসওয়াইভস হলিডেতে অ্যালিস জেগ নামে একটি বস্তুবাদী এবং জাঁক দেখানো গৃহিনীর চরিত্রে প্রধান ভূমিকা পালন করেন, যা দর্শকদের কাছ থেকে প্রশংসা ও ইতিবাচক প্রতিক্রিয়া অর্জন করে। তার কর্মের জন্য, কককে ২০১০ সালের স্টার পুরস্কারে আবার শ্রেষ্ঠ অভিনেত্রীর পুরস্কারের জন্য মনোনীত করা হয়েছিল এবং এটির জন্য তিনি বিপুলভাবে জনপ্রিয় ছিলেন, কিন্তু পুরস্কারটি জয়লাভ করতে পারেননি।  ২০১১ সালে, কক ক্যাম্পং টাইসে উপস্থিত হয়েছেন, যা ৪ মাসের একটি নির্দিষ্ট সময়ের জন্য মালয়েশিয়ার সাঙ্গাই লেম্বিংয়ের মধ্যে শুট করা হয়েছিল। একই বছরে, কক দ্য ওথ এবং বাউন্টিফুল ব্লেসিংসে অভিনয় করেছিলেন। উক্ত চলচ্চিত্রে ক্রিস্টোফার লি, টে পিং হুই এবং হংকং অভিনেত্রী জেসিকা হুসিয়নের মতো প্রতিষ্ঠিত অভিনেতাদের পাশে তিনি অভিনয় করেছিলেন।  অভিনয় ছাড়া কক তিনটি একক অ্যালবামও প্রযোজনা করেছেন। তিনি ২০০৯ সালে দ্য লিটল ননয়্যার জন্য দ্য পেরানাকান বল গান গেয়েছিলেন।   তথ্যসূত্র    বহিঃসংযোগ         বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরীয় চলচ্চিত্র অভিনেত্রী বিষয়শ্রেণী:সিঙ্গাপুরীয় টেলিভিশন অভিনেত্রী বিষয়শ্রেণী:ক্যান্টনীয় বংশোদ্ভূত সিঙ্গাপুরীয় ব্যক্তি বিষয়শ্রেণী:২০শ শতাব্দীর সিঙ্গাপুরীয় অভিনেত্রী বিষয়শ্রেণী:২১শ শতাব্দীর সিঙ্গাপুরীয় অভিনেত্রী
২০২১ সাফ চ্যাম্পিয়নশিপ হচ্ছে মালদ্বীপে ২০২১ সালের ১লা থেকে ১৬ই অক্টোবর পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই নিবন্ধে ২০২১ সাফ চ্যাম্পিয়নশিপে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ৫টি জাতীয় দল সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি সাফ দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২১ সালের ১লা অক্টোবর (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।  ২৭ সেপ্টেম্বর ২০২১ তারিখে বাংলাদেশ তাদের স্কোয়াড ঘোষণা করে।   তথ্যসূত্র  তথ্যসূত্র  বিষয়শ্রেণী:২০২১ সাফ চ্যাম্পিয়নশিপ
২০১৭-এর করাচি ছুরিকাঘাত পাকিস্তানের সিন্ধু প্রদেশের করাচিতে এক অজ্ঞাতনামা ব্যক্তির দ্বারা মহিলাদের ওপর ধারাবাহিক হামলা ঘটনা। ঘটনাটি ২০১৭ সালের ২৫শে সেপ্টেম্বর থেকে শুরু হয় এবং এর ফলে ১৬ জন মহিলা আহত হয়েছিল; তাদের কাউকে ছিনতাই বা হত্যা করেনি।   আক্রমণ  ছুরিকাঘাতকারী ২৫শে সেপ্টেম্বর প্রথম তিন নারী নাগরিককে আহত করে। এরপর তিনি ২৬শে সেপ্টেম্বর আরো দুজনকে এবং আরেকজনকে ২৮ সেপ্টেম্বর আহত করেন। ক্ষতিগ্রস্ত এলাকাটি জোহর চৌরঙ্গী থেকে পেহলওয়ান গোথ পর্যন্ত হাবিব বিশ্ববিদ্যালয় ও রাদো বেকারির মধ্যে ছিল বলে জানা গিয়েছে এবং ক্ষতিগ্রস্তদের নিকটবর্তী  গুলিস্তান-ই-জোহরের দারুস সেহাত হাসপাতালে আনা হয়।   ৪ই অক্টোবর, গুলশান-ই-জামাল থেকে গুলশান চৌরঙ্গী পর্যন্ত এলাকায় তিন ঘণ্টার মধ্যে পাঁচজন মহিলা আহত হন। ১৬ই অক্টোবর, ফেডারেল বি এরিয়ার কাছে একটি মেয়েকে ছুরিকাঘাত করা হয়।  কিছু মহিলারা হয় অচেনা অন্যথায় হদিশ পাওয়া যাচ্ছে না এমন, অথবা স্থানীয় থানায় যোগাযোগ করা হয়েছিল, কিন্তু তারা অভিযোগ করতে অস্বীকার করেছিল।  তথ্যানুযায়ী, ১৬ জন মহিলা এই পর্যন্ত শিকার হয়েছেন।    অপরাধী  একই ব্যক্তির দ্বারা একই পদ্ধতিতে ড্রেসিংয়ের অধীনে আক্রমণ করা হয়েছিল। কিছু ভুক্তভোগী রিপোর্ট ও সিসিটিভি ফুটেজে দেখে সন্দেহভাজনকে একজন রোগা মানুষ বলে মনে হয়, যার উচ্চতা ৫′ ৭-৯ ″ এবং বয়স ২০-২৯ বছর। তিনি কালো টি-শার্ট ও একটি ব্যাগ সহ জিন্স পরিহিত। ব্যক্তিটি একটি হেলমেট পরিহিত হয়ে একটি লাল মোটরসাইকেলে চড়েন, এবং একজন মহিলার পেছন থেকে বাম হাত দিয়ে ধারালো বস্তু ব্যবহার করে আক্রমণ করেন এবং ঘটনার স্থান থেকে পলায়ন করেন। একজন ভুক্তভোগী তাকে হেলমেট না পরে দেখেছিল, যিনি বলেছিলেন তার কোঁকড়ানো চুল ও হালকা করে কামান দাঁড়ি রয়েছে।  তিনি মনস্তাত্ত্বিক ব্যাধিতে ভুগছিলেন বলেও বলা হয়।   সিসিটিভি ক্লিপগুলি নিম্নমানের ছিল, যা তদন্তে সহায়তা করেনি। হামলাকারীর মুখ ও বাইকের নম্বর প্লেট বের করা অত্যন্ত কঠিন ছিল।  যারা বেঁচে ছিলেন তারা সবাই "শালীনভাবে পরিহিত" ছিলেন, তাই পুলিশ মনে করে, যে হামলায় সন্ত্রাসীদের জড়িত থাকার সম্ভাবনা সন্দেহ নেই।    ঘটনার পরে  এই হামলাগুলি আতঙ্ক ও ভয় ছড়িয়ে দেয়, অনেক মহিলাকে বাড়িতে থাকতে বাধ্য করে। শীঘ্রই, সমস্ত এলাকায় টহল দিতে ও সর্বত্র তদন্তের জন্য উচ্চ সতর্কতা নিরাপত্তা ব্যবস্থা পাঠানো হয়।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাকিস্তানে নারীর প্রতি সহিংসতা
সার্থক জনম আমার (সার্থক জনম আমার জন্মেছি এই দেশে)  একটি রবীন্দ্রসঙ্গীত। এটি একটি দেশাত্মবোধক গান। এটি ১৩১২ বঙ্গাব্দে (১৯০৫ খ্রিষ্টাব্দ) রচিত। এটির স্বরলিপিকার হলেন ইন্দিরা দেবী চৌধুরাণী।    গানের কথা  সার্থক জনম আমার জন্মেছি এই দেশে।           সার্থক জনম, মা গো, তোমায় ভালোবেসে ॥  জানি নে তোর ধনরতন,  আছে কি না রানীর মতন,  শুধু   জানি আমার অঙ্গ জুড়ায় তোমার ছায়ায় এসে ॥  কোন্‌ বনেতে জানি নে ফুল   গন্ধে এমন করে আকুল,           কোন্‌ গগনে ওঠে রে চাঁদ এমন হাসি হেসে।  আঁখি মেলে তোমার আলো   প্রথম আমার চোখ জুড়ালো,           ওই আলোতেই নয়ন রেখে মুদব নয়ন শেষে ॥   তথ্যসূত্র    বহিঃসংযোগ    রবীন্দ্র রচনাবলীতে গানটির স্বরলিপি  বিষয়শ্রেণী:রবীন্দ্রসঙ্গীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান বিষয়শ্রেণী:বাংলা দেশাত্মবোধক গান
নাটা কাপ্তে(বৈজ্ঞানিক নাম: Horaga onyx (Moore)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। ভারতএ বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।   আকার  নাটা কাপ্তে এর প্রসারিত অবস্থায় ডানার আকার ২৭-৩৩ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত নাটা কাপ্তে এর উপপ্রজাতি হল-   Horaga onyx onyx Moore, 1858 – Variable Common Onyx  Horaga onyx cingalensis Moore, 1884 – Bright Blue Common Onyx  Horaga onyx rana de Nicéville, 1888 – Andaman Common Onyx   বিস্তার  এই প্রজাতি ভারত এর মহারাষ্ট্র, হিমাচল প্রদেশ  থেকে অরুণাচল প্রদেশ, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।   আচরণ  এদের ঘন পাহাড়ি জঙ্গলে সাধারণত দেখতে পাওয়া যায়, সমভূমিতে তেমন ভাবে দেখতে পাওয়া যায় না। এই প্রজাতির উড়ান দুর্বল প্রকৃতির, এরা খোলা জায়গায় উড়তে পছন্দ করে না, তবে পাতার উপরে উড়তে দেখা দেয়। ভারতএ এদের প্রায় সারা বছরই দেখা যায়। পাহাড়ে 2,000 মিটার উচ্চতা পর্যন্ত উড়তে যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পাকিস্তানের প্রাণিকুল বিষয়শ্রেণী:বাংলাদেশের কীটপতঙ্গ বিষয়শ্রেণী:ভুটানের প্রাণিকুল বিষয়শ্রেণী:১৮৫৭-এ বর্ণিত প্রজাপতি
থাম্ব| মেলবেরি স্যাম্পফোর্ডের ব্রাউনিং অস্ত্র: ছয় আর্জেন্ট এবং অ্যাজুরের ব্যারি ওয়েভি "Monumental Heraldry in Dorset", in An Inventory of the Historical Monuments in Dorset, Volume 5, East (London, 1975), pp. 121-129  জন ব্রাউনিং (সি. ১৩৬৯-১৪১৬) ( ওরফে ব্রাউনিং, ইত্যাদি) ডরসেটের মেলবারি স্যাম্পফোর্ড এবং ডিয়ারহার্স্ট, গ্লৌচেস্টারশায়ারের কাছে লেই, ১৩৯৭, ১৪০১ এবং ১৪১৪ সালে তিনবার গ্লৌচেস্টারশায়ারের সংসদ সদস্য ছিলেন।Woodger   তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:১৪১৬-এ মৃত্যু বিষয়শ্রেণী:১৩৬০-এর দশকে জন্ম বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য ১৪০১ বিষয়শ্রেণী:ইংল্যান্ডের সংসদ সদস্য সেপ্টেম্বর ১৩৯৭
আকিতেন (, , ;  ; ; Poitevin-Saintongeais: Aguiéne), দক্ষিণ-পশ্চিম ফ্রান্সের একটি ঐতিহাসিক অঞ্চল এবং দেশের একটি প্রাক্তন প্রশাসনিক অঞ্চল। ১ জানুয়ারী ২০১৬ সাল থেকে এটি নুভেল-অ্যাকুইটাইন অঞ্চলের অংশ।  জুলিয়াস সিজার তথা ইউলিউস কায়েসার প্রথম খ্রিস্টপূর্ব ১ম শতকে অঞ্চলটির নাম হিসেবে আকুইতানিয়া শব্দটি ব্যবহার করেন। রোমানদের অধীনে আকিতেনের সীমান্ত উত্তরে লোয়ার নদী পর্যন্ত পৌঁছেছিল। জিরোঁদ নদীর দক্ষিণের নোভেমপপুলানা অংশটিকে একটি আলাদা প্রদেশ বানানো হয়। আকিতেনের বাকী অংশ ফ্রাংকদের যুগে একটি আলাদা রাজ্যে পরিণত হয়। ১০ম থেকে ১২শ শতক পর্যন্ত পোয়াতিয়ে-র কাউন্টেরা আকিতেনের ডিউক উপাধি ব্যবহার করতেন। এই ধারার শেষ ডিউক ছিল ১০ম উইলিয়াম। যখন তার কন্যা আকিতেনের এলেয়ানর ১১৫২ সালে হবু ইংরেজ রাজাকে বিয়ে করেন, তখন অঞ্চলটি ইংরেজদের অধীনে আসে এবং ১৫শ শতক পর্যন্ত সেই অবস্থায় থাকে। ১৫শ শতকে শত বছরের যুদ্ধ শেষে ফ্রান্স এলাকাটি পুনরায় দখল করে নেয়। ১৩শ শতক থেকে ফরাসি বিপ্লব পর্যন্ত আকিতেন সাধারণত গুইয়েন নামে পরিচিত ছিল। ১৯৬০-এর দশকে আকিতেন নামটি পুনরায় ব্যবহার করা শুরু হয়। মূলত পিরেনে-আতলঁতিক, লঁদ, জিরোঁদ, দর্দইন, এবং লো-এ-গারন দেপার্ত্যমঁগুলি নিয়ে গঠিত অর্থনৈতিক অঞ্চলটি নির্দেশ করতে নামটি ব্যবহার করা হয়। এলাকাটির আয়তন ৪১,৩০৯ বর্গকিমি। এখানে প্রায় ৩০ লক্ষ লোক বাস করেন।   তথ্যসূত্র   বিষয়শ্রেণী:ফ্রান্সের রেজিওঁ (প্রশাসনিক অঞ্চল) বিষয়শ্রেণী:ফ্রান্সের প্রাক্তন প্রদেশ
যমুনা ন্যাচারাল পার্ক হল ঢাকা জেলার সাভার উপজেলার বলিয়ারপুরে অবস্থিত একটি বিনোদনমূলক পার্ক। পার্কটি ২০১৬ সালে ৪ একর জমির উপর প্রতিষ্ঠিত হয়। মনোরম পরিবেশে অবস্থিত এই পার্কটিতে রয়েছে টয় ট্রেন, জায়ান্ট হুইল, প্যাডেল বোট, ফুড কোর্টসহ বিনোদনের নানা ব্যবস্থা। এছাড়াও রয়েছে নানা জীবজন্তু ও পশু-পাখির ভাস্কর্য। পার্কটির মালিক ও তত্ববধানকারী বিশিষ্ট ব্যবসায়ী রইস উদ্দিন।বিনোদনে চমক আনতে চান রইস উদ্দিন - বাংলানিউজটোয়েন্টিফোর.কম (০৯ আগস্ট, ২০১৫ তারিখের প্রতিবেদন)ছবিতে আজ (২০ আগস্ট ২০১৫) - দৈনিক প্রথম আলো (২০ আগস্ট, ২০১৫ তারিখের প্রতিবেদন)  তথ্যসূত্র  বিষয়শ্রেণী:সাভার উপজেলার দর্শনীয় স্থান
জাতীয় কারিকুলাম ও সিলেবাস প্রণয়ন কমিটি, ১৯৭৬ বা শামসুল হক শিক্ষা কমিটি, ১৯৭৬ বাংলাদেশ স্বাধীন হবার পর গঠিত একটি অন্যতম উল্লেখযোগ্য শিক্ষা কমিশন। এই শিক্ষা কমিশন ১৯৭২ সালের কুদরত-ই-খুদা কমিশনের সুপারিশ মোতাবেক ১৯৭৫ সালে বাংলাদেশ সরকার জাতীয় কারিকুলাম ও সিলেবাস প্রণয়ন করার উদ্যোগ গ্রহণ করে। এই উদ্যোগের অংশ হিসাবে এই কমিটি গঠন করা হয়। এই কমিটির প্রধান ছিলেন ঢাকা বিশ্ববিদ্যালয়ের ১৫ তম উপাচার্য মুহাম্মাদ শামসুল হক, তার নামেও এই কমিটি পরিচিতি লাভ করেছিলো।  মুহাম্মাদ শামসুল হক ৫১ জন সদস্য নিয়ে একটি টিম গঠন করেন, এই জাতীয় কমিটি ১৯৭৬ সালের মার্চ মাসে কার্যক্রম শুরু করেন। তারা সিলেবাস ও কারিকুলাম প্রস্তুতের জন্য বিশেষ ধরনের কর্মকৌশল গ্রহণ করে। তারা এই কাজের জন্য ১০টি উপ-কমিটি এবং ২৭টি বিষয় ভিত্তিক কমিটিতে ভাগ হয়ে কাজ শুরু করেন। কমিটি প্রায় তিন বছর ধরে তাদের কাজ চালিয়ে যায়, এবং প্রতিবছর নতুন নতুন শিক্ষা সুপারিশ প্রদান করে। তাদের সকল সুপারিশসমূহ ১৯৭৬-৭৮ সাল পর্যন্ত মোট সাত খণ্ডে সরকারের নিকট জমা দেওয়া হয়। এই কমিটি দেশে সুনিদিষ্টভাবে একমুখী ও কর্মমুখী শিক্ষার প্রস্তাব দেয়।   তথ্যসূত্র   বিষয়শ্রেণী:বাংলাদেশের শিক্ষা কমিশন বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:বাংলাদেশে শিক্ষানীতি
গ্ল্যাডিস থম্পসন (জন্ম ৬ এপ্রিল ১৯৮৩) একজন লাইবেরীয় স্প্রিন্টার। তিনি ২০০৪ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।   তথ্যসূত্র    বহিঃসংযোগ     বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:লাইবেরীয় নারী স্প্রিন্টার বিষয়শ্রেণী:লাইবেরিয়ার অলিম্পিক মল্লক্রীড়াবিদ বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
ওলগা রোমানোভনা মিকুতিনা (, ; জন্ম: ৬ অক্টোবর ২০০৩; ওলগা মিকুতিনা নামে সুপরিচিত) হলেন একজন অস্ট্রীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৭ সালে ফিগার স্কেটিংয়ে অভিষেক করা মিকুতিনা অস্ট্রিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ওলগা রোমানোভনা মিকুতিনা ২০০৩ সালের ৬ই অক্টোবর তারিখে ইউক্রেনের খারকিভে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মিকুতিনা অস্ট্রিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। মিকুতিনা সর্বমোট ১৮২.২০ পয়েন্ট নিয়ে সম্মিলিত অবস্থানে ত্রয়োদশ স্থান অধিকার করেছিলেন; যেখানে শর্ট প্রোগ্রামে তিনি ৬১.১৪ পয়েন্ট নিয়ে সপ্তদশ এবং ফ্রি স্কেটিংয়ে ১২১.০৬ পয়েন্ট পেয়ে ত্রয়োদশ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় নারী সিঙ্গেল স্কেটার বিষয়শ্রেণী:অস্ট্রীয় নারী সিঙ্গেল স্কেটার বিষয়শ্রেণী:অস্ট্রিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
কোচিনদা () ভারতের ওড়িশা রাজ্যের সাম্বালপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২০ মিটার (৭২১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কোচিনদা শহরের জনসংখ্যা হল ১৩,৫৮৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে কোচিনদা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
জ্যোৎস্না সোনোয়াল আসামের একজন অসম গণ পরিষদের রাজনীতিবিদ। সোনোয়াল আসাম বিধানসভা নির্বাচনে সাদিয়া থেকে নির্বাচিত হয়েছিলেন।Words powered by a black worldMore power, financial assistance sought for Sonowal Kachari Autonomous CouncilFormer legislator inspires physically challenged to lead independent lives   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তিনসুকিয়া জেলার ব্যক্তি বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:অসম গণপরিষদের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার নারী সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ
জানখানা প্যাটেল একজন ভারতীয় রাজনীতিবিদ এবং বিধানসভার সদস্য। তিনি ২০১৭ সালের গুজরাত বিধানসভা সংসদ নির্বাচনে চুরিসি আসন থেকে ভারতীয় জনতা পার্টির হয়ে প্রতিদ্বন্দ্বিতা করে ১,১০,৮১৯ ভোটের ব্যবধানে জয়ী হয়েছিলেন।  তিনি বিজেপির প্রয়াত বিধায়ক রাজেন্দ্র প্যাটেলের মেয়ে এবং এর আগে ২০১৬ সালে গুজরাত বিধানসভার উপ-নির্বাচনে বিজয়ী হয়েছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:গুজরাত বিধানসভার সদস্য ২০১৭-২০২২
মেহমেত আগা মসজিদ (    ,  থেকে) গ্রিসের রোডসের এজিয়ান দ্বীপে অবস্থিত অটোমান যুগের একটি ঐতিহাসিক মসজিদ। এটি উনিশ শতকের গোড়ার দিকে নির্মিত, এবং এটি দ্বীপের অন্যান্য মসজিদের মতো উপাসনার জন্য উন্মুক্ত নয়। এটি মধ্যযুগীয় শহর রোডসের বাণিজ্যিক কেন্দ্রের সোক্রাতাস রাস্তায় একটি বিশিষ্ট স্থানে দাঁড়িয়ে আছে।    ইতিহাস  মেহমেত আগা মসজিদ তার স্থাপত্য, আলংকারিক, শিলালিপি উপাদান বা অন্যান্য ক্ষেত্রে বিভিন্ন সময়ে উন্নয়নের বিভিন্ন ধাপ অতিক্রম করেছে।  এটি ১৮১৯ সালে একটি পুরানো, ধ্বংসপ্রাপ্ত মসজিদের জায়গায় নির্মিত হয়েছিল এবং ১৮৫৬ সালের ভূমিকম্পের সময় এটি ব্যাপকভাবে ক্ষতিগ্রস্ত  হয়, পরে ১৮৭৫  সালে এটি পুননির্মাণ  করা হয়েছিল। আবার,দ্বিতীয় বিশ্বযুদ্ধের  সময় এটি ব্যাপকভাবে ক্ষতিগ্রস্ত হয়েছিল, এবং পরবর্তীকালে ১৯৪৮ সালে পুনরুদ্ধার করা হয়েছিল। ১৯৭০ সালে, এর মিনার এবং বারান্দা, যা খুব খারাপ অবস্থায় ছিল, তা অপসারণ করা হয়। ২০০৪ সালের সংস্কারে উল্লেখযোগ্যভাবে এই দুইটি উপাদানের পুনর্গঠন অন্তর্ভুক্ত ছিল।   এটির বৈশিষ্ট্য এবং স্বতন্ত্র চেহারার কারণে এটিকে রোডসের সবচেয়ে জনপ্রিয় অটোমান মসজিদ বলে মনে করা হয়।    স্থাপত্য  মসজিদটি একটি বুরসা ১ ধরনের ভবনের অন্তর্গত, যা একটি বর্গক্ষেত্র বা আয়তক্ষেত্রাকার এলাকা নিয়ে গঠিত এবং অভ্যন্তরভাগটি একটি মসজিদ দ্বারা আবৃত। মেহমেত আগাতে কোনো গম্বুজ নেই বরং একটি কাঠের গেবল ছাদ আছে।  মিহরাবটি কিবলা প্রাচীরের মাঝখানে অবস্থিত, এবং এর একটি অর্ধবৃত্তাকার কুলুঙ্গি আছে যার ব্যাস প্রায় এক মিটার, এবং এটির মুকুট হিসেবে আছে একটি ট্রেফয়েল খিলান।  বাইরের জানালাগুলোর শীর্ষে রয়েছে সারিবদ্ধ খিলানযুক্ত আয়তক্ষেত্রাকার খোলা অংশ। দেয়ালগুলো লাল টুকটুকে পাথর দিয়ে তৈরি করা হয়েছে এবং সবগুলোই ভবনে পুনরায় ব্যবহার করা হয়েছে।  এটা দেখে মনে হবে যে নাইটস হসপিটালারের তৈরি একটি পুরানো কাঠামোর ধ্বংসাবশেষের উপর মসজিদটি নির্মিত হয়েছে এবং মূলত একটি মসজিদ ছিল না।   এটি মক্কার দিকে একটি মুখ করে নির্মিত হয়েছিল (নিচতলার সাপেক্ষে), যা নির্মাণের জন্য রাস্তায় একটি সমর্থন কলামের প্রয়োজন হয়।  এর বর্তমান মিনারটি কাঠের তৈরি। পুরানোটির কিছুই এখন আর অবশিষ্ট নেই, কারণ এটি গ্রীক সংস্কৃতি মন্ত্রণালয় দ্বারা সম্পূর্ণরূপে পুনর্নবীকরণ করা হয়েছিল।  এর বহুভুজ আকৃতি, অন্যান্য পেন্সিল-সদৃশ অটোমান মিনারের থেকে ভিন্ন, এর ওপর আরবি প্রভাবের প্রমাণ দেয়।  ১৮৭৫ সালে দ্বিতীয় বিল্ডিং পিরিয়ডের সময় আঙিনার ফোয়ারাটি যুক্ত করা হয়েছিল এবং এটি একইসাথে দুটি কাজ করেছিল; প্রথমটি, নামাজের আগে নামাজের অজু করার স্থান হিসেবে, দ্বিতীয়টি জেশমা হিসেবে রাস্তার লোকেরা পানি পান করছিল।  ফোয়ারা হল একটি দেয়াল যা তিনটি অনুভূমিক অংশে বিভক্ত, চারটি পাথরের স্তম্ভ দ্বারা বিভক্ত; মার্বেল প্যানেলগুলো একটি সূক্ষ্ম খিলানের আকারে জ্যামিতিক অলঙ্কার দিয়ে সজ্জিত।    আরো দেখুন    গ্রিসে ইসলাম  গ্রিসের সাবেক মসজিদের তালিকা  গ্রিসের মসজিদের তালিকা  ইব্রাহিম পাশা মসজিদ, রোডস   তথ্যসূত্র    গ্রন্থপঞ্জি         বহিঃসংযোগ      বিষয়শ্রেণী:CS1 Greek-language sources (el) বিষয়শ্রেণী:১৯শ শতাব্দীর মসজিদ বিষয়শ্রেণী:গ্রিসের উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে
মাজদুর ('কর্মী') নেপালের ভক্তপুর থেকে প্রকাশিত একটি দৈনিক পত্রিকা।  এটি নেপাল মজদুর কিসান পার্টির একটি অঙ্গ।  ২০১২ সাল পর্যন্ত বিষ্ণু গোপাল কে সি পত্রিকার প্রধান সম্পাদক ছিলেন। Himalayan Times. Govt ready for consensus: Minister Yadav  সুরেন্দ্র রাজ গোসাইন মজদুরের বর্তমান সম্পাদক    তথ্যসূত্র   বিষয়শ্রেণী:নেপালের সংবাদপত্র বিষয়শ্রেণী:নেপালি ভাষার সংবাদপত্র বিষয়শ্রেণী:সাম্যবাদী সংবাদপত্র বিষয়শ্রেণী:১৯৭৫-এ নেপালে প্রতিষ্ঠিত